সিনেমার নায়ক যখন কেন্দ্রে তখন এই ধরণের সিনেমায় কোন নায়িকার প্রয়োজন পরে না।কেবল আয়নার মানসিক অবস্থা দেখানোর জন্যই একটি নারী চরিত্র রাখা দরকার সেটাই হৃদি অর্থাৎ নাবিলা। আদতে হৃদিকে, পুরনো ঢাকায় তার আগমনের কারণ, হুট করে আয়নার প্রেমে পড়ে সিলেট বেড়ানোর পরিকল্পনা করা একেবারেই অবিশ্বাস্য ঠেকেছে। ঘটনার পেছনের গল্প তুলে ধরবার জন্য অনেক সময় ছিল, কিন্তু এই চরিত্রের শুরু বা শেষ কিছুই পরিষ্কার নয়। তাদের অর্থনৈতিক ভিত্তিটা কী তা বোঝানো হয়নি। বাবার মৃত্যূর পরে নাবিলার এক্সপ্রেশন দর্শকদের মন কাড়তে সক্ষম হলেও শেষ বেলায় তার দ্বারাই আয়না সঠিক পথে ফিরে আসবে এমনটা বাঙালি ইমোশন্যাল জাতি আশা করতেই পারে। যেহেতু এটা প্রেমের সিনেমা নয় তাই এই নারী চরিত্রের কোন মূল্যায়ন করা হলো না। সর্বোপরি হৃদি চরিত্রে নাবিলাকে বেমানান লেগেছে । নাবিলা অনেক বেশি পার্সোনালিটি সম্পন্ন নারীর নাম ভূমিকায় যায় ।তার চোখ, বডি ল্যাঙ্গুয়েজ এবং উচ্চারণ নারী কেন্দ্রিক চরিত্র রূপায়নে সক্ষম ।